b'\n_START_ARTICLE_\nNavadni gadovec\n_START_SECTION_\nOpis\n_START_PARAGRAPH_\nNavadni gadovec raste na obdelanih tleh, ob cestah in po pustih travnikih v sredogorju in ni\xc5\xbejem visokogorju do nadmorske vi\xc5\xa1ine 2200 m. V vi\xc5\xa1ino zraste med 20 in 100 cm in ima pokon\xc4\x8dno, \xc4\x8drno pikasto steblo, poraslo s \xc5\xa1trle\xc4\x8dimi belimi dla\xc4\x8dicami. Iz stebla na gosto poganjajo \xc4\x8drtalasto suli\xc4\x8dasti dlakavi listi, dolgi do 10 cm._NEWLINE_Od drugih srhkolistnic se lo\xc4\x8di po somernih modrih cvetovih, ki imajo zrasle \xc4\x8da\xc5\xa1ne liste, pa tudi po druga\xc4\x8de razporejenih pra\xc5\xa1nikih. Cvet je dolg od 12 do 22 mm, v njem pa je moder cvetni prah._NEWLINE_Navadni gadovec cveti na suhih tleh od junija do oktobra\n_START_SECTION_\nRaz\xc5\xa1irjenost in uporabnost\n_START_PARAGRAPH_\nNavadni gadovec je domorodno raz\xc5\xa1irjen po celotni Evropi ter zahodni in osrednji Aziji_NEWLINE_V ameri\xc5\xa1ki zvezni dr\xc5\xbeavi Washington je navadni gadovec uvr\xc5\xa1\xc4\x8den med invazivne vrste.'